
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Elektronisko sakaru likumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Atbilstoši Visaptverošas valsts aizsardzības Sakaru un komunikācijas nodrošinājuma apakšgrupai noteiktajai prioritātei un veicamajam uzdevumam, Satiksmes ministrija ir izstrādājusi tiesību akta projektu "Grozījumi Elektronisko sakaru likumā" (turpmāk - projekts), kas nosaka normatīvo regulējumu nacionālās viesabonēšanas nodrošināšanai, ja valstī izsludināta ārkārtēja situācija vai izņēmuma stāvoklis.
1.2. Mērķis
Mērķa apraksts
Nodrošināt visiem galalietotājiem iespēju saņemt mobilo sakaru pakalpojumumus ārkārtējā situācijā vai izņēmuma stāvoklī, kurā kāds no mobilo sakaru  tīkliem ir bojāts un radušies tā darbības pārtraukumi. 
Spēkā stāšanās termiņš
01.01.2027.
Pamatojums
Elektronisko sakaru komersantiem nepieciešams veikt tehniskus un organizatoriskus pasākumus, lai nodrošinātu nacionālo viesabonēšanu.
1.3. Pašreizējā situācija, problēmas un risinājumi
Pašreizējā situācija
Latvijā darbojas trīs mobilo sakaru operatori - sabiedrība ar ierobežotu atbildību "Latvijas Mobilais Telefons", sabiedrība ar ierobežotu atbildību "Tele2" un sabiedrība ar ierobežotu atbildību " Bite Latvija", kuru aktīvo SIM karšu skaits 2024.gada beigās sastādīja attiecīgi 38,2%, 37,6% un 24,2%. Kāda no mobilo sakaru operatora tīkla darbības pārtraukuma gadījumā ievērojams mobilo sakaru lietotāju skaits paliks bez mobilajiem sakariem. Mobilo sakaru pakalpojumu nepārtrauktības nodrošināšana ir īpaši būtiska ārkārtējā situācijā vai izņēmuma stāvoklī, lai veiktu civilās aizsardzības pasākumus, nodrošinātu ārkārtas saziņu un palīdzības sniegšanu, mazinātu paniku un dezinformāciju. Risinājums, lai nodrošinātu mobilo sakaru pakalpojumu nepārtrauktību, ir noteikt mobilo sakaru operatoriem pienākumu nodrošināt nacionālo viesabonēšanu.
Nacionālā viesabonēšana ir funkcionalitāte, kas ārkārtējā situācijā vai izņēmuma stāvoklī galalietotājam dod iespēju saņemt mobilo sakaru pakalpojumus (balss sakaru, īsziņu un interneta piekļuves pakalpojumu). Viena mobilā operatora tīkla darbības pārtraukuma gadījumā nacionālā viesabonēšana var nodrošināt pieslēgšanās iespēju citam mobilā operatora tīklam, lai saņemtu mobilo sakaru pakalpojumus. Lai nacionālā viesabonēšana spētu darboties, ir jābūt funkcionālam degradētā (cietušā) operatora centrālajām sistēmām un viesabonēšanas starpsavienojumam starp uzņemošo un cietušo operatoru.
Problēmas un risinājumi
Problēmas apraksts
Ieviešot nacionālo viesabonēšanu ir jāizvairās no negatīvas ietekmes attiecībā uz konkurenci un ieguldījumiem mobilo sakaru tīklu attīstībā. Iespēja izmantot nacionālo viesabonēšanu mobilā tīkla darbības pārtraukuma gadījumā var mazināt operatoru vēlmi investēt savu tīklu attīstībā un noturībā, tādējādi ilgtermiņā mazāk apdzīvotajos reģionos var samazināties investīcijas un infrastruktūras blīvums, kas var radīt būtisku ietekmi tieši krīzes situācijās. Attiecīgi jānosaka regulējums, ka pienākums nodrošināt nacionālo viesabonēšanu ir tikai ārkārtējā situācijā vai izņēmuma stāvoklī. 
Likuma “Par ārkārtējo situāciju un izņēmuma stāvokli” 5. pantā ir noteikts, ka ārkārtējo situāciju izsludina Ministru kabinets un minētā likuma 4.panta pirmā daļa nosaka, ka ārkārtējā situācijā Ministru kabinetam ir tiesības ierobežot valsts pārvaldes un pašvaldību institūciju, fizisko un juridisko personu tiesības un brīvības, kā arī uzlikt tām papildu pienākumus, attiecīgi Elektronisko sakaru likumā jānosaka tiesības Ministru kabinetam pieņemt lēmumu par nacionālās viesabonēšanas ieviešanu.
Risinājuma apraksts
Projekts papildina Elektronisko sakaru likuma 14.pantu ar trešo daļu, kas nosaka tiesības Ministru kabinetam pieņemt lēmumu par nacionālās viesabonēšanas ieviešanu ārkārtas situācijā vai izņēmuma stāvoklī, savukārt 19.pantu ar piekto daļu, kas nosaka, ka mobilo sakaru operatori nodrošina nacionālo viesabonēšanu, ja valstī ir izsludināta ārkārtēja situācija vai izņēmuma stāvoklis un Ministru kabinets ir pieņēmis lēmumu par nacionālās viesabonēšanas ieviešanu.
Problēmas apraksts
Lai neradītu finansiālo slogu, mobilo sakaru operatoriem, nodrošinot nacionālo viesabonēšanu, pakalpojumi jāsniedz esošās tīkla kapacitātes ietvaros atbilstoši pieejamai tehnoloģijai kā tas šobrīd tiek nodrošināts ārvalstu viesabonentiem. Eiropas Parlamenta un Padomes 2022. gada 6. aprīļa Regulas (ES) 2022/612 par viesabonēšanu publiskajos mobilo sakaru tīklos Savienībā 9., 10. un 11.pantā ir noteiktas maksimālās vairumtirdzniecības maksas, kuras piemēro viesabonēšanas pakalpojumiem Eiropas Ekonomiskajā zonā un kuras ir aprēķinātas balstoties minēto pakalpojumu pašizmaksā. Ņemot vērā, ka, nodrošinot nacionālo viesabonēšanu, mobilo sakaru operatoriem radīsies izmaksas, kas ir līdzvērtīgas starptautiskās viesabonēšanas izmaksām Eiropas Ekonomiskajā zonā, Elektronisko sakaru likumā ir jāparedz mobilo sakaru operatoriem tiesības noteikt attiecīgu maksu par nacionālās viesabonēšanas pakalpojumiem.
Risinājuma apraksts
Projekts papildina Elektronisko sakaru likuma 19.pantu ar piekto daļu, kas nosaka tiesības mobilo sakaru komersantiem savstarpējos norēķinos par sniegtajiem nacionālās viesabonēšanas pakalpojumiem piemērot maksu apmērā, kas nepārsniedz Eiropas Parlamenta un Padomes 2022. gada 6. aprīļa Regulas (ES) 2022/612 par viesabonēšanu publiskajos mobilo sakaru tīklos Savienībā 9., 10. un 11.pantā noteiktās vairumtirdzniecības maksas. "
Problēmas apraksts
Elektronisko sakaru likuma 40.pants paredz, ka Sabiedrisko pakalpojumu regulēšanas komisija (turpmāk - Regulators) nosaka elektronisko sakaru pakalpojumu kvalitātes prasības un tās mērījumu metodiku. Situācijā, kurā viens mobilo sakaru operators nodrošina pakalpojumus citu operatoru galalietotājiem, ir sagaidāma nozīmīga attiecīgā elektronisko sakaru tīkla pārslodze un pakalpojumu sniegšana Regulatora noteiktajā kvalitātē var nebūt iespējama. Operators nepieciešamības gadījumā var noteikt tehniskus ierobežojumus, lai saglabātu datu pakalpojumu pieejamību primāri saziņai un mazinātu tīkla pārslodzi.
Risinājuma apraksts
Projekts papildina Elektronisko sakaru likuma 40.pantu ar normu, ka Regulatora noteiktās kvalitātes prasības neattiecas uz nacionālās viesabonēšanas pakalpojumiem, kurus mibilo tīklu operatori sniedz ārkārtas situācijā vai izņēmuma stāvoklī.
Vai ir izvērtēti alternatīvie risinājumi?
Jā
Apraksts
Vērtēti alternatīvie risinājumi, kas paredz nacionālās viesabonēšanas nodrošināšanu teritorijās ar zemu mobilo sakaru pārklājumu, esošo tīklu kapacitātes palielināšanu un vairāku paaudžu tehnoloģiju uzturēšanu mobilo sakaru tīklā. Atzīts, ka šādi risinājumi rada būtisku finansiālo slogu, kā arī atstātu negatīvu ietekmi uz konkurenci mobilo sakaru tirgū.
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
lielie uzņēmumi
Ietekmes apraksts
Mobilo sakaru operatoriem būs jāveic tehniski un organizatoriski pasākumi
Nozare
Informācijas un komunikācijas pakalpojumi
Nozaru ietekmes apraksts
Projekts ietekmēs mobilo sakaru komersantus
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2026
	Turpmākie trīs gadi (euro)

	
	
	2027
	2028
	2029

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	0
	0
	0
	0
	0
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	0
	0
	0
	0
	0
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	0
	0
	66 000
	0
	0
	0
	0

	2.1. valsts pamatbudžets
	0
	0
	66 000
	0
	0
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	0
	-66 000
	0
	0
	0
	0

	3.1. valsts pamatbudžets
	0
	0
	-66 000
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	0
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	-

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
Mobilo sakaru operatoriem, lai sagatavotos nacionālās viesabonēšanas pakalpojuma nodrošināšanai, nepieciešams veikt vienreizējus tehniskus un organizatoriskus pasākumus, piemēram, veikt tehniskas pārbaudes, slēgt līgumus un iegādāties papildu licences.
Jautājums par valsts budžeta finanšu līdzekļu piešķiršanu risināms vidējā termiņa budžeta plānošanas ietvaros.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Aizsardzības ministrija, Iekšlietu ministrija
Nevalstiskās organizācijas
Biedrība "Latvijas Informācijas un komunikācijas tehnoloģijas asociācija", Biedrība "Latvijas Telekomunikāciju asociācija"
Cits
Nē
6.2. Sabiedrības līdzdalības organizēšanas veidi
Veids
Sabiedriskā apspriede
Saite uz sabiedrības līdzdalības rezultātiem
-
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
Tiks uzlabota mobilo sakaru pieejamība ārkārtas un krīzes situācijās
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

